Το σπίτι είναι όπως φαίνεται στις φωτογραφίες και ομορφότερο! Βρίσκεται σε ιδανική περιοχή, έχει ωραία θέα και οι περισσότεροι χώροι είναι σχετικά δροσεροί, παρότι το διαμέρισμα είναι στον τελευταίο όροφο. Το βράδυ έχει την απαραίτητη ησυχία, οι γείτονες δεν ενοχλούν και για όποιον έχει θέματα με τον ύπνο, το μοναδικό ίσως μειονέκτημα είναι η πρωινή φασαρία στο δωμάτιο με το μεγάλο διπλό κρεβάτι, από την αγορά στην πλατεία.
Οι παροχές ήταν όλες εκεί όπως περιγράφονται και στις λεπτομέρειες του σπιτιού, βέβαια κάποιες -όπως το χαρτί υγείας- δεν ήταν αρκετές για 5 άτομα και τις ανάλογες μέρες διαμονής... Ελαφρώς σκονισμένα ήταν και τα πράγματα στα ράφια και πάνω στα έπιπλα, με τα οποία όμως έτσι κι αλλιώς δεν πρόκειται να χρειαστεί ν' ασχοληθεί κανείς, οπότε μικρό το κακό. Τα υπόλοιπα όλα έδειχναν πεντακάθαρα και τακτοποιημένα. Η Maria-Laura είναι συνεπής και τυπικότατη και απαντάει σχετικά άμεσα και περιεκτικά στα μηνύματα, διευκολύνοντας την όποια απαραίτητη επικοινωνία, χωρίς πολλά πολλά.
Το σπίτι αξίζει ξεκάθαρα τα λεφτά του και μέσα σε 3-4 μήνες σχολαστικής αναζήτησης, δεν βρήκαμε τίποτα φθηνότερο στην ευρύτερη περιοχή για 5 άτομα.